**ՀԻՄՆԱՎՈՐՈՒՄ**

**«Հայաստանի Հանրապետության հանրային ծառայությունները կարգավորող հանձնաժողովի 2008 թվականի սեպտեմբերի 10-ի №487Ն որոշման մեջ լրացումներ կատարելու մասին» ՀՀ հանրային ծառայությունները կարգավորող հանձնաժողովի որոշման նախագծի վերաբերյալ**

1. ***Ընթացիկ իրավիճակը և իրավական ակտի ընդունման անհրաժեշտությունը***

ՀՀ հանրային ծառայությունները կարգավորող հանձնաժողովի 2008 թվականի սեպտեմբերի 10-ի N487Ն որոշմամբ հաստատված է մրցութային դիմումների միջոցով տրամադրվող ռադիոհաճախականությունների ցանկը:

Հաշվի առնելով, որ շարժական կապի լայնաշերտ տեխնոլոգիայի ցանցերի զարգացման համար անհրաժեշտ 700ՄՀց ռադիոհաճախականությունների տիրույթների 703-733ՄՀց և 758-788 հատվածներն առանձնացվել են առևտրային նպատակով տրամադրելու համար, անհրաժեշտություն է առաջացել լրամշակել հանձնաժողովի 2008 թվականի սեպտեմբերի 10-ի N487Ն որոշմամբ հաստատված՝ մրցութային դիմումների միջոցով տրամադրվող ռադիոհաճախականությունների ցանկը, այն լրացնելով 700ՄՀց ռադիոհաճախականությունների տիրույթի 703-733ՄՀց և 758-788 հատվածներով։

1. ***Առաջարկվող կարգավորման բնույթը***

Նախագծով առաջարկվում է հանձնաժողովի 2008 թվականի սեպտեմբերի 10-ի N487Ն որոշմամբ հաստատված՝ մրցութային դիմումների միջոցով տրամադրվող ռադիոհաճախականությունների ցանկը լրացնել 703-733ՄՀց և 758-788 ռադիոհաճախականությունների հատվածներով։

1. ***Նախագծի մշակման գործընթացում ներգրավված ինստիտուտները և ան­ձինք***

Նախագիծը մշակել է ՀՀ հանրային ծառայությունները կարգավորող հանձնաժողովը:

1. ***Ակնկալվող արդյունքը***

 Հաշվի առնելով վերոգրյալը, հեռահաղորդակցության շուկայում 700ՄՀց ռադիոհաճախականությունների տիրույթի նկատմամբ առկա հետաքրքրվածությունը՝ 703-733ՄՀց և 758-788ՄՀց հատվածների մրցութային հիմունքներով տրամադրումը կնպաստի շարժական կապի լայնաշերտ ցանցերի և միջազգային միտումներին համահունչ հեռահաղոր-դակցության ոլորտի շարունակական դինամիկ զարգացմանը, ինչպես նաև կապահովի ՀՀ պետական բյուջեի լրացուցիչ մուտքեր։